Ռոմեն Սիյաս

Ռոմեն Հանեմ Պոլ Սայիս (արաբ․՝ رومان غانم سايس, մարտի 26, 1990, Բյուր դե Պիաժ, Ֆրանսիա), մարոկկացի ֆուտբոլիստ, որը կարողանում է հանդես գալ և՛ պաշտպանի, և՛ կիսապաշտպանի դիրքում։ Հանդես է գալիս անգլիական «Վուլվերհեմպտոնի» կազմում, որի ավագն է, և Մարոկկոյի ազգային հավաքականում։

Սայիսը իր կարիերան սկսել է «Օլիմպիկ Վալենսե» ակումբում, այնուհետև հանդես եկել Լիգա 2-ը ներկայացնող «Հավր ՖԱ»-ի և «Կլերմոնի» կազմերում, շարունակել կարիերան «Անժե ՖԱ»-ում, որտեղից էլ 2016 թվականին տեղափոխվել է «Վուլվերհեմտոն»։

2012 թվականից հանդես է գալիս Մարոկկոյի հավաքականի կազմում, որի կազմում երկու անգամ մասնակցել է Աֆրիկայի ազգերի գավաթի խաղարկությունների, ինչպես նաև ԱԱ 2018-ին։

Ակումբային կարիերա

Վաղ տարիներ 
Սայիսը իր կարիերան սկսել է Ֆրանսիայի Չեմպիոնատ 3 դիվիզիոնում հանդես եկող «Օլիմպիկ Վալենսե» ակումբի կազմում, որտեղ ստանում էր ամսական 500 եվրո աշխատավարձ։ 21 տարեկան հասակում նա կնքել է իր առաջին պրոֆսեիոնալ պայմանագիրը Լիգա 2-ում հանդես եկող «Կլերմոնտի» հետ։

2013 թվականի հունիսին ֆուտբոլիստը տեղափոխվել է «Հավր»՝ թիմի հետ կնքելով երկու տարվա պայմանագիր։ Թիմի հետ պայմանագրի ժամկետի լրանալուց հետո Ռոմեն Սայիսը տեղափոխվեց Լիգա 1ը ներկայացնող «Անժե», որի հետ ևս կնքեց 2-ամյա պայմանագիր։

«Վուլվերհեմտոն» 
2016 թվականի օգոստոսի 30-ին մարոկկացի ֆուտբոլիստը տեղափոխվել է անգլիական Չեմպիոնշիպում հանդես եկող «Վուլվերհեմպտոն»։ Նա թիմի հետ կնքեց 4 տարվա պայմանագիր։ Թիմի կազմում իր դեբյուտը Ռոմենը նշել է սեպտեմբերի 17-ին՝ մասնակցելով «Նյուքասլ Յունայթեդի» դեմ խաղին, որն ավարտվել է «գայլերի» հաղթանակով՝ 2-0 հաշվով։ Այդ խաղում նա հանդես էր գալիս Ջոնջո Շելվիի փոխարեն, ով որակազրկվել էր 5 խաղով և ենթարկվել 100 հազար եվրո տուգանքի Անգլիայի ֆուտբոլային միության կողմից։ Անգլիական թիմի կազմում իր առաջին գոլը խփել է նույն ամսվա 30-ին «Բերտոն Ալբիոնի» դեմ կայացած խաղում։ Այդ հանդիպումն ավարտվել է 4-0 հաշվով։

2017-18 մրցաշրջանի արդյուքներով «Վուլվերհեմպտոնը» նվաճեց Պրեմիեր Լիգայում հանդես գալու իրավունք։ Պրեմիեր Լիգայի շրջանակներում Սիյասը իր դեբյուտը նշել է 2018 թվականի սեպտեմբերի 22-ին «Օլդ Թրաֆորդ» մարզադաշտում տեղի ունեցած «Մանչեսթեր Յունայթեդի» դեմ խաղում, որն ավարտվել է ոչ-ոքի՝ 1-1 հաշվով։ Պրեմիեր Լիգայի շրջանակներում առաջին անգամ մեկնարկային րոպեներից դաշտ է դուրս եկել նույն թվականի նոյեմբերի 30-ին «Կարդիֆ Սիթիի» դեմ խաղում։ Այդ հանդիպումն ավարտվել է 1-2 հաշվով՝ «Կարդիֆի» հաղթանակով։ Իսկ դեկտեմբերի 28-ին ֆուտբոլիստը խփել է իր առաջին գոլը «Կրեյվեն քոթեջ» մարզադաշտում տեղի ունեցած «Ֆուլհեմի» դեմ խաղում(1-1)։ 2019 թվականի փետրվարի 21-ին նա երկարաձգեց թիմի հետ գործող պայմանագիրը մինչև 2021 թվականի ամառ։

2019 թվականի հուլիսի 25-ին Ռոմեն Սիյասը առաջին անգամ մասնակցել է եվրագավաթային հանդիպման՝ փոխարինման դուրս գալով ՈՒԵՖԱ Եվրոպայի Լիգայի որակավորման երկրորդ փուլի շրջանակներում տեղի ունեցած «Կրուսեյդերս ՖԱ»-ի դեմ խաղում։ Հանդիպումն ավարտվել է 2-0 հաշվով՝ անգլիական թիմի հաղթանակով։ Հոկտեմբերի 24-ին ֆուտբոլիստը նաև խփել է իր առաջին գոլը այդ մրցաշարի խմբային փուլի շրջանակներում կայացած «Սլովան Բրատիսլավիա» ֆուտբոլային ակումբի դեմ խաղում(2-1)։

2021 թվականի մրտի 18-ին հայտարարվեց, որ Պրեմիեր Լիգայի 2020-21 մրցաշրջանի ընթացքում 20 մեկնարկային հանդիպում անցկացնելու շնորհիվ, կողմերն օգտվում են պայմանագրում առկա կետից և պայմանագիրը ավտոմատ երկարաձգում ևս մեկ տարով՝ մինչև 2022 թվականի հուլիսը։

Միջազգային կարիերա 
Ռոմեն Սայիսը, որը ծնվել ու մեծացել է Ֆրանսիայում, ունենալով մարոկկացի հայր և ֆրանսիացի մայր, որոշեց ներկայացնել Մարոկկոյի ազգային հավաքականը։ Ազգային հավաքականի կազմում նա իր դեբյուտը նշել է 2012 թվականի նոյեմբերին Տոգոյի հավաքականի դեմ կայացած ընկերական խաղում, որն ավարտվել է 1-0 հաշվով՝ մարոկկացիների պարտությամբ։

Սայիսը հավաքականի կազմում մասնակցել է 2017 թվականին Գաբոնում անցկացվող Աֆրիկայի ազգերի գավաթի խաղարկությանը՝ օգնելով հավաքականին հասնել մինչև 1/4 եզրափակիչ։ Հավաքականի կազմում իր առաջին գոլն էլ նա խփել է առաջնության շրջանակներում տեղի ունեցած Տոգոյի հավաքականի դեմ խաղում(3-1)։

2018 թվականի հունիսի Ռոմեն Սիյասը ընդգրկվել է Ռուսաստանում կայանալիք ԱԱ 2018-ին պատրաստվող Մարոկկոյի հավաքականի կազմում, իսկ առաջնության շրջանակներում մասնակցել է խմբային փուլի Իրանի և Իսպանիայի հավաքականների դեմ հանդիպումներին։

2019 թվականի Աֆրիկայի ազգերի գավաթի խաղարկությունից հետո, որտեղ Մարոկկոյի հավաքականը հասավ մինչև 1/8 եզրափակիչ, Ռոմենը դարձավ Մարոկկոյի հավաքականի ավագ։

Անձնական կյանք 
Սիյասը մուսուլմանական կրոնի հետևորդ է։

Վիճակագրություն

Ակումբային

Միջազգային

Միջազգային գոլեր

Ձեռքբերումներ

Ակումբային 
 Չեմպիոնշիպի չեմպիոն - 2017-18

Անհատական 
 «Անժե ՖԱ»-ի տարվա լավագույն ֆուտբոլիստ - 2016

Ծանոթագրություններ

Արտաքին հղումներ 
 Ցուցանիշները foot-national.com կայքում
 Ցուցանիշները footballdatabase.eu կայքում
 
 Ցուցանիշները Ֆրանսիայի ֆուտբոլի առաջնության պաշտոնական կայքում

1990 ծնունդներ
Մարտի 26 ծնունդներ
Ֆուտբոլի պաշտպաններ
Ֆուտբոլի կիսապաշտպաններ
Մարոկկացի ֆուտբոլիստներ
Վուլվերհեմպտոն Ուոնդերերսի ֆուտբոլիստներ
Մարոկկոյի հավաքականի ֆուտբոլիստներ
Հավրի ֆուտբոլիստներ
Անժեի ֆուտբոլիստներ